b'\n_START_ARTICLE_\nFoxterrier\n_START_SECTION_\nOpprinnelse\n_START_PARAGRAPH_\nOpprinnelsen til foxterrieren er b\xc3\xa5de omdiskutert og uklar, men den nedstammer trolig fra sm\xc3\xa5 og mellomstore terriere og lignende hunder som eksisterte i hjemlandet p\xc3\xa5 1500-tallet og framover. Hvite terriere kjenner man f\xc3\xb8rst til fra et maleri utf\xc3\xb8rt av Sawrey Gilpin (1733\xe2\x80\x931807) i 1790. Motivet er hunden Pitch, som var eid av oberst Thomas Thornton. Utover p\xc3\xa5 1800-tallet ble typen avlet for sine hetsende jaktegenskaper p\xc3\xa5 r\xc3\xb8drev, villsvin og grevling. _NEWLINE_Glatth\xc3\xa5ret foxterrier deltok p\xc3\xa5 Englands f\xc3\xb8rste hundeutstilling i 1859, men rasestandarden ble f\xc3\xb8rst publisert i 1876. Da ble ogs\xc3\xa5 den f\xc3\xb8rste raseklubben etablert der. Ruh\xc3\xa5ret foxterrier dukket f\xc3\xb8rst opp i utstillingsringen omkring 20 \xc3\xa5r senere, men mange mener allikevel at den oppsto f\xc3\xb8rst (blant annet KC).'